Stadfæstelse af byrettens afgørelse om ophævelse af forældremyndighed og ingen fastsættelse af samvær
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

VESTRE LANDSRET
DOM

afsagt den 17. januar 2022

Sagen er behandlet for lukkede døre.

Sag BS-23053/2021-VLR
(12. afdeling)

Far
(advokat Carsten Hove)

mod

Mor
(beskikket advokat Jesper Håkonsson)

Familieretten i Kolding har den 2. juni 2021 afsagt dom i 1. instans (sag BS-
39188/2020-KOL).

Landsdommerne Stig Glent-Madsen, Anders Raagaard og Thomas Tordal-
Mortensen har deltaget i ankesagens afgørelse.

Påstande
Appellanten, Far, har gentaget sine påstande for familie-
retten om frifindelse over for indstævntes påstand om ophævelse af den fælles
forældremyndighed over Barn, Født 2008, samt
om fastsættelse af samvær i følgende omfang, subsidiært i mindre omfang eller
med en længere trinvis optrapning:

”Almindeligt samvær:
En optrapningsordning i følgende intervaller:
Trin 1.



/

2

Far skal med start 14 dage efter landsrettens dom have samvær med Barn
hver lørdag i ulige uger fra klokken 10.00 til klokken 16.00.

Trin 2.

Far skal fra 6 måneder efter landsrettens dom ha-ve samvær med Barn
hver lørdag i ulige uger fra klokken 10.00 til den efterfølgende søndag
klokken 16.00.

Trin 3.

Far skal fra 12 måneder efter landsrettens dom have samvær med Barn
hver fredag i ulige uger fra klokken 16.00 til den efterfølgende søndag
klokken 16.00.

Feriesamvær med ikrafttræden fra 1. marts 2023:

Feriesamvær:
Vinterferie:
I ulige år fra fredag før ferien til søndag 9 dage senere kl. 16.00. Ferien
følger skoleferien på det sted, hvor børnene bor.

Påskeferie:
Lige år fra fredag før palmesøndag til onsdag før skærtorsdag kl. 16.00.
Ulige år fra onsdag før skærtorsdag kl. 12.00 til 2. påskedag kl. 16.00.

Kristi Himmelfart, pinse, St. Bededag:
Falder det løbende samvær i forbindelse med disse helligdage, udvides
samværet til også at omfatte helligdagen – for Kristi Himmelfarts feri-ens
vedkommende også med fredagen.

Sommerferie:
21 dage i skolernes sommerferie. 14 dage sammenhængende og 7 dage
sammenhængende.

Ferien starter og slutter en lørdag kl. 12.00.

Kan forældrene ikke blive enige om sommerferiesamværets placering,
bestemmer mor placeringen af sin ferie først i de lige år. Far bestemmer
placeringen af sin ferie først i ulige år. Den, der vælger først, skal give
den anden forælder skriftlig besked om feriens placering senest den 1.
marts. Hvis fristen ikke bliver overholdt, må den anden forælder vælge
først og skal give skriftlig besked senest den 1. april. Den der vælger
sidst, skal give skriftlig besked senest den 1. maj.

Efterårsferie:
Lige år fra fredag før ferien til søndag 9 dage senere kl. 16.00. Ferien
følger skoleferien på det sted, hvor børnene bor.

Jul/nytår:
Lige år hos far fra den 22. december kl. 16.00 til den 27. december kl.
12.00 og hos mor fra den 27. december til 2. januar kl. 16.00.



/

3

Ulige år hos mor fra den 22. december kl. 16.00 til den 27. december kl.
12.00 og hos far fra den 27. december til 2. januar kl. 16.00.

Det almindelige samvær bortfalder, hvis det falder helt eller delvist
sammen med feriesamvær.”

Indstævnte, Mor, har påstået dommen stadfæstet.

Supplerende sagsfremstilling
Sygeplejerske Person 4, Kommunes Stofbehandling, har i en erklæring af 9. juli
2021 anført om Far:

”Vedr Far.

Far har i en lang periode, der strækker sig tilbage til 2020, holdt sig fra
hårde illegale stoffer. Vi er bekendt med, at Far ryger hash dag-ligt, men
Far fremstår ikke påvirket heraf. Det vurderes, at det, for Far, er
mindstemidlet for at få en hverdag til at fungere. På denne baggrund
anser vi det som en form for selvmedicinering i forhold til en potentiel
ADHD problematik. Dette kan ikke udredes eller behandles i psykiatrisk
regi, førend Far ophører med at ryge hash i minimum 12 uger.
Far oplever, at hashen hjælper ham til at opnå bedre følelsesregule-ring,
ro i sind og krop samt sikrer et stabilt fremmøde på sit arbejde. Den
hjælper ham ligeledes til at afholde sig fra misbrugsmiljøet, hvor der er
fristelser, der kan have alvorlige konsekvenser for ham. Generelt ser vi en
tydelig bedring hos Far. Det er vores vurdering, at Far arbejder aktivt
med at opretholde et stabilt liv uden hårde il-legale stoffer.”

Sygeplejerske Person 4 har i en erklæring af 9. januar 2022 supple-rende anført:

”I forhold til sidste udtalelse: Far har haft en lang stabil periode, hvor han
har overholdt alle aftaler i forhold til medicin udlevering. Dog har der
været sporet hash i hans urin, hvilket vi ser gennem fingre med, da Far så
ikke sidemisbruger andre former for rusmidler. Desuden udtaler han selv,
at det hjælper ham for hans ADHD og gør ham stem-ningsstabil.

Efter sidste retssag om samvær med sin søn, holdt Far sig på en fin bane
et godt stykke tid efter. Dog faldt Far i med et sidemisbrug li-ge før jul og
julen over, men har formået at komme ud af dette igen og har genoptaget
sit job som arbejdsmand for en tømmer.

I samtaler med Far angiver han, at det er hans søn som er den ene-ste
motivationsfaktor, for at holde sig væk fra rusmidler. Når Far falder i, er
det fordi han begynder at opgive håbet om et fremtidigt samvær og
mener ikke der er noget andet at leve for.



/

4

Alligevel oplever vi igen nu, at Far er blevet stabil og gør sit bedste. Ud
fra mit kendskab til Far, vil jeg bestemt tro, at han vil være i stand til at
holde sig fra rusmidler, hvis han får samvær med sin søn.”

Landsretten har under sagen besluttet, at der ikke skal afholdes en ny samtale med
Barn.

Mor har fri proces under anken.

Forklaringer
Parterne har afgivet supplerende forklaring.

Far har forklaret, at han og Mor boede sammen fra 2005 til 2010. Efter de gik fra
hinanden i 2010 havde han ikke noget fast samvær med Barn, men de var sammen
ind i mellem. På et tidspunkt, mens han hav-de en kæreste, blev det mere fast,
hvor de var sammen hver anden weekend. På et tidspunkt blev han indlagt på
psykiatrisk afdeling i 14 dage for at kunne komme på Behandlingscenter, hvor
han var i 5-6 måneder. Mens han var på Behandlingscenter, havde han telefonisk
kontakt til Barn, men en dag blev Barn ked af det, efter de havde talt sammen, og
siden da har han ikke fået lov til at tale med Barn. Det var nok omkring 2014. Han
har forgæves for-søgt at ringe og skrive til Mor mange gange. Efter at have
modtaget en arv fra sin farmor, forsøgte han at give Barn en mountainbike til hans
9 års fød-selsdag, men det forhindrede Mor.

Weekenden inden han var færdig på Behandlingscenter, havde han et skænderi
med Mor, og efterfølgende købte han nogle rohypnoler for at falde til ro. Han
følte sig uretfærdigt behandlet og kunne ikke forstå, at han ikke måtte have
kontakt til sin søn.

Han havde et tilbagefald lige inden jul. Han havde opgivet livet og forsøgte at
begå selvmord. Han har det fint nu og går på misbrugscentret, hvor han har aflagt
rene urinprøver.

Han har fundet ud af, hvad der virker for ham. Når han ryger en joint, er det ikke
udtryk for, at han er på vej ud i noget andet. Den medicin, han kan få i ste-det for
hashen, er svær at få og meget farlig. Det er derfor bedre for ham at ryge en joint.
Det afhænger af, hvordan han har det, men han ryger næsten hver dag. Han lider
af PTSD, og hashen dæmper hans panikangst, fx hvis der er mange mennesker
omkring ham. Han har aldrig røget, når han har været sammen med Barn, for så
har han ikke behov for det. Han bliver i øvrigt ikke skæv af at ry-ge en joint. Det
hjælper ham med hans tankemylder. Han kan godt lægge det helt fra sig og blive
100 % clean, hvis det er nødvendigt, for at han kan se sin søn. Han kan bare ikke
se, hvorfor det skal være nødvendigt.



/

5

Han er pt. sygemeldt fra den Stilling 3, hvor han har været i fleksjob, men hans
rehabilitering er ved at være på plads.

Han havde i sin tid et godt forhold til Mors forældre, men på grund af sine
daværende forbindelser til rockermiljøet, har han ikke haft kontakt til dem, si-den
han og Mor gik fra hinanden. Han stoler på dem, og samvær kan sag-tens foregå
hos dem, hvis det er muligt. Han er ikke tryg ved, at Barn bor hos sin mor uden
opsyn, men han er tryg ved Barns mormor og morfar. Da han og Mor var
sammen, var der meget rodede forhold i hjemmet, og Mor hjalp ikke til, selv om
han arbejdede mange timer hver dag. Han ved ikke, hvordan Barn bor i dag, og
derfor er han bekymret for, hvordan der er i hjemmet.

Han prøver for det meste at holde sig for sig selv, men han kommer bl.a. i fol-
kekøkkenet, hvor man godt kan møde kriminelle. Han arbejder på at komme i
gang med noget sport og styrketræning for at møde andre mennesker. Han ar-
bejder også på at få en kolonihave. Det hjælper, at han går på arbejde.

Han mener, at han på nuværende tidspunkt godt kan se Barn, men at han ik-ke kan
have ham på besøg eller til overnatning. Han har aldrig selv mødt sin egen far, og
det er derfor vigtigt for ham at få samvær med Barn, for det bety-der meget for en
dreng at vide, hvor han kommer fra, og at have et mandligt idol at se op til. Det
var han tidligere, og det kan han blive igen. Det fremgår af oplysningerne fra
skolen, at Barn har behov for sin far.

Mor har forklaret, at Fars nedtur omkring jul bare har bekræftet hendes mistanke.
Far er nødt til selv at have det godt, før han kan fokusere på Barn. Det er tragisk,
at Far har forsøgt at tage sit eget liv.

Efter afgørelsen om midlertidig forældremyndighed har Barn fået pas, og de har
været til tandlæge med Barns saksebid. Barn er desuden blevet skrevet op til 9. kl.
på en efterskole i By 4. Barn har ikke været til psykolog i et stykke tid. Der har
ikke været kontakt mellem hende og Far, siden de var i familieretten. Det er
hendes indryk, at Far ikke har hverken hendes eller Barns nummer, men Far kan
slå deres adresse op, hvis han vil.

Barn er godt klar over, at hun er i retten i dag. Før jul talte hun med ham om Far
og om samvær, og Barn sagde, at han ikke ønsker samvær med Far, når Far ikke
vil opgive sit misbrug. Barn er blevet større, siden han deltog i børnesamtalen, og
han har i dag en bedre forståelse af, hvad der fore-går.



/

6

Hendes ønske i dag er, at Far holder op med at søge om samvær. Det føles mere
som chikane. Hun tror ikke, at samvær hos hendes forældre vil kunne la-de sig
gøre. Der er gået lang tid, og hendes mor driver nu egen virksomhed fra hjemmet.
Hun er desuden ikke selv interesseret i at involvere sine forældre i forholdet til
Far. Hun forstår godt Fars intention, men hun tror ikke, at der vil være plads til
Far hos forældrene. Hun er ikke i tvivl om, at Far oprigtigt gerne vil se sin søn,
men hun tror ikke, at han kan leve op til de krav, der stilles til dette. Hvis Barn på
et tidspunkt får et ønske om at se sin far, vil hun bakke op om det. Barns ønske i
børnesamtalen var betinget af, at Far var clean. Hun tror godt, at Barn vil kunne
sige fra på et samvær, hvis Far er påvirket, men det bør ikke være noget, han skal
være nødt til. Hun vil ikke være imod telefonisk kontakt mellem Far og Barn.

Landsrettens begrundelse og resultat
Mor og Far har i en længere periode ikke haft nævneværdig kontakt til hinanden,
og der har siden 2014 ikke været nogen kontakt mellem Far og Barn. For
landsretten er det oplyst, at Far fortsat har et misbrug af hash, og at han i tiden
omkring jul 2021 havde et tilbagefald til andre rusmidler.

På denne baggrund og i øvrigt af de grunde, der er anført af familieretten, til-
trædes det efter en samlet vurdering, at der er konkrete holdepunkter for, at Mor
og Far ikke vil kunne samar-bejde til Barns bedste, og at den fælles
forældremyndighed derfor skal ophæ-ves og fremover være hos Mor alene.

Af samme grunde tiltrædes det, at der ikke er grundlag for at fastsætte samvær
mellem Far og Barn.

Landsretten stadfæster derfor familierettens dom.

THI KENDES FOR RET:

Familierettens dom stadfæstes.

Ingen af parterne betaler sagsomkostninger for landsretten til den anden part eller
til statskassen.



/